| **№** | **Институция/ организация** | **Наредба №, чл.; част; глава** | **Предложение** | **Приема**  **/не приема предложението** | **Мотиви на предложителя** | **Мотиви за неприемане на предложението** |
| --- | --- | --- | --- | --- | --- | --- |
| **1.** | Няма постъпили предложения | **Наредба № 1 от 2001 г.** | Няма получени предложения от общественото обсъждане. |  |  |  |
| **2.** | **От Портала за ОК на МС** | **Наредба № 2 от 2001 г.** | Материалът (боя или др.) за пешеходните пътеки трябва да е с дълготраен ефект и да се вижда, като цвета няма значение.  В наредбата да се приемат изисквания за дълготрайност на продуктите (след като се направи една пътека да трае поне няколко години). | Приема се | За боядисването на пешеходните пътеки в България се харчат пари без да има дълготраен ефект, тъй като боята се изтрива много скоро и понеже не се забелязва или няма следа, загиват хора по пътеките.  В държави от Европейския съюз, като Германия, пешеходните пътеки са с бял цвят, но за 20 години боята не се е изтрила, а материалът (боя или др.) е дебел половин до един сантиметър. |  |
| **3.** |  | **Наредба № 18 от 2001 г. за сигнализация на пътищата с пътни знаци** | | | | |
| **3.1.** | **Българска**  **браншова асоциация „Пътна безопасност“ (ББАПБ)** | **Наредба № 18 от 2001 г.**, приложение № 10 към чл. 8, ал. 2 | Предлага се в таблица 1, определяща минималните класове за коефициента на обратно отражение (RA1, RA2, R3A и R3B) на светлоотразяващата повърхност на пътните знаци и другите средства за сигнализиране в зависимост от класа на пътя и улицата и от мястото на поставяне, да се добави пояснението **„едновременно“** пред R3A и R3B. | Приема се | Нужно е фолиото да удовлетворява изискванията едновременно на класове R3A и R3B.  Причината е, че R3A осигурява добро представяне на пътния знак на голяма дистанция, докато R3B осигурява добро представяне при голям ъгъл на падане. По този начин се осигурява добра видимост на пътния знак, както за водачите на леки и тежки автомобили, така и при движение на  превозното средство по многолентов път в крайна лява лента (тоест при голям ъгъл на падане); |  |
| **3.2.** | **ББАПБ** | **Наредба № 18 от 2001 г.**, приложение № 10 към чл. 8, ал. 2 | Предлага се в точка 1.1. добавянето на следния текст: „Всички измервания трябва да са съответствие с БДС EN 12899-1 и European Assessment Document (EAD) 120001-01-0106.“ | Приема се | Резултатите от измерването на коефициента на обратно отражение, зависят изключително много от методологията за измерване. Съответната методология е описана в  упоменатите документи. |  |
| **3.3.** | **ББАПБ** | **Наредба № 18 от 2001 г.**, приложение № 10 към чл. 8, ал. 2 | Предлага се в таблица 4 в колона „Геометрия на измерване“ да се добави ъгъл на падане *β1* =40°, аналогично на таблици 2, 3 и 5; | Не се приема | Тестването на по-големи ъгли на падане гарантира по-добро представяне на табели, позиционирани над пътното платно или знаци поставени отляво или отдясно при път с няколко платна за движение в една посока. | Предложението за включване на изисквания за измервания при ъгъл β1 =40° на коефициента на обратно отражение на светлоотразяващи материали клас R3A не е с конкретни стойности, нито е разработено в стандарти и Европейски технически оценки. |
| **3.4.** | **ББАПБ** | **Наредба № 18 от 2001 г.**, приложение № 10 към чл. 8, ал. 2 | Предлага се в точка 1.2. добавянето на следния текст: „Всички измервания трябва да са съответствие с БДС EN 12899-1 и European Assessment Document (EAD) 120001-01-0106.“ | Приема се | Резултатите от измерването на координатите на цветност, зависят изключително много от методологията за измерване. Съответната методология е описана в упоменатите документи. |  |
| **3.5.** | **ББАПБ** | **Наредба № 18 от 2001 г.**, приложение № 10 към чл. 8, ал. 2 | Предлага се в точка 1.2. да се въведе единна таблица с координати на цветност CR2, за всички нови знаци (таблица 7), независимо от технологията по която е произведен светло отразяващия материал (с микро призми или стъклени перли). Нужно е да се добави клас R3A и R3B, и коефициент на яркост β в същата таблица. Допълнително таблица CR1 може да бъде добавена като изисквания за координати на цветност в края на гаранционния период на всеки пътен знак. В този случай е нужно да се промени името на таблица 6 - „Светло отразяващи фолиа със стъклени перли или вградени микро призми, клас CR1 - валидни за пътни знаци, в края на техния гаранционен период“. | Частично се приема | Наличието на отделни таблици 6 и 7, за координати на цветност поставят знаците произведени с фолиа по технология с микро призми в неравностойно положение, тъй като изискванията за координати на цветност за тях са по-стриктни, отколкото за фолиата, произведени по технология със стъклени перли. За да се осигури еднородност във визуалните характеристики на знаците, независимо от какъв материал са произведени (технология със стъклени перли или микро призматична технология), стойностите в таблица 7 (клас CR2) са достатъчни. Тя показва по какъв начин трябва да изглеждат цветовете, когато знакът е нов. Допълнително, Клас CR2 осигурява по-малка вариация на цветовете. | В таблица 7, втората колона за фактора на яркост β, се добавят изискванията за клас R3A и R3B.  Разделянето на изискванията за характеристиките на видимост през деня в таблици 6 и 7 се налага от съображения за по-голяма яснота и прегледност.  Таблица 6 определя изискванията за клас CR1 за видимост през деня за материали, произведени по технология с вградени стъклени перли.  Предложението клас CR1за видимост през деня на светлоотразяващи материали да се регламентира за всички материали в края на експлоатационния живот противоречи на изискванията на хармонизирания стандарт EN 12899-1 „Неподвижно закрепени вертикални пътни знаци. Част 1: Неподвижно закрепени пътни знаци“ по т. 4.1.1.5.1. |
| **3.6.** | **ББАПБ** | **Наредба № 18 от 2001 г.**, приложение № 10 към чл. 8, ал. 2 | Предлага се в точка 1.2. заличаването на таблица 8. | Приема се | Въпреки, че клас CR3 не съществува в БДС EN 12899-1 или CUAP, таблицата може да се въведе като национално изискване. Проблемът е какво е предназначението таблицата и на упоменатия „коефициент на яркост“. За кой клас на коефициента на обратно отражение R, се отнася таблицата - RA1, RA2, R3A или R3B или за всички заедно? Стойностите за флуоресцентните цветове, могат да бъдат добавени към предлаганите по-горе таблици 6 и 7 (за координати на цветност). |  |
| **3.7.** | **ББАПБ** | **Наредба № 18 от 2001 г.**, приложение № 10 към чл. 8, ал. 2 | Предлага се добавянето на „точка 1.3. Гаранция“ към приложение № 10 със следния текст: „**Гарантираният експлоатационен период** за пътните знаци, табели и свързващи елементи е както следва:  Минимален гаранционен период за пътни знаци и другите средства за сигнализиране изработени с фолио клас RA1 - 7 години.  Минимален гаранционен период за пътни знаци и другите средства за сигнализиране изработени  с фолио клас RA2, R3A и R3B - 10 години.  **Гаранцията за монтиран пътен знак** се дава и поема съвместно от производителя на лицето на знака и производителя на светло отразяващия материал. Тя включва клауза за запазване на характеристиките за видимост в съответствие с приложените сертификати и/или протоколи от изпитване.  Гарантираният експлоатационен живот на светлоотразяващото фолио трябва да е доказан чрез протоколи от изпитване на естествено стареене в съответствие с БДС EN 12899-1, издадени от акредитирана лаборатория или орган за контрол. – това е част от произвадствения контрол и задължение на производителял  **Етикетът, поставен на гърба на пътен знак или на носеща конструкция** за пътни знаци, трябва да съответства на т. 4.2.3 на БДС EN 12899-5 и да съдържа минимум следната информация:  - име на производителя на знака, табелата или опорната конструкция;  - месец и година на производство;  - клас на фолиото в съответствие с БДС EN 12899-1;  - име на производителя на светлоотразителното фолио.  Тази информация трябва да е потвърдена със съответните документи от изпитвания, оценка на съответствието и др.  Светлоотразителните фолиа, които се използват за производство на фиксирани пътни знаци и другите средства за сигнализиране, трябва да имат траен и видим идентификационен знак.  **Трайността на знака** трябва да бъде видим върху крайното изделие. Знакът трябва да съдържа най-малко следните данни:  -Идентификационно лого или знак на производителя,  -Идентификационен код на производителя и  -Клас на светлоотразителните характеристики, както определя БДС EN 12899-1 или съотносимо ЕТА.  Надрасквания, наранявания от стрелба, или друга намеса и неправилен монтаж не се покриват от тази съвместна гаранция. | Не се приема | Изискването за 7-годишна гаранция за клас RA1 и 10-годишна - за клас RA2, R3A и R3B е широко разпространена добра практика в голяма част от държавите от Европейския съюз.  Останалата част от текста е в съответствие с изискванията на БДС EN 12899-1 и е част от документа „Технически изисквания при изпълнение на пътни знаци и указателни табели от светлоотразителни материали“ на АПИ от 2010 г. | Съгласно изискванията на Регламент (ЕС) № 305/2011, производителят на пътния знак декларира в декларацията за експлоатационните показатели (ДЕП) и в СЕ маркировката (която се поставя на гърба на пътния знак) експлоатационните показатели за продукта си, които определят жизнения цикъл на продукта. Така производителят гарантира определен експлоатационен период на произведения от него пътен знак. Възложителят е този, който ще определи в проекта си какъв експлоатационен период е необходим за пътните знаци/табели на определен клас път, а строителят ще избере подходящите пътните знаци/табели въз основа на декларираното от производителя в ДЕП и СЕ маркировката.  Регламентът определя съдържанието на ДЕП и СЕ маркировката, правилата и условията за нанасянето и мястото на поставянето на СЕ маркировката върху знака.  Дълготрайността на пътните знаци е само една от съществените характеристики на пътния знак, която производителят декларира в ДЕП и СЕ маркировката |
|  |  |  |  |  |  |  |
|  |  |  |  |  |  |  |

Fin